న్యూఢిల్లీ : మహిళలకు కేంద్ర ప్రభుత్వం శుభవార్త వెల్లడించింది. యాభైవేల రూపాయల విలువగల బంగారు ఆభరణాలు కొనుగోలు చేసిన వారు తప్పనిసరిగా పాన్కార్డును సమర్పించాలని గతంలో కేంద్రం జారీ చేసిన నోటిఫికేషన్ ను ఉపసంహరించుకుంది. ముందుగా రెండులక్షల రూపాయల ఆభరణాలు కొన్నపుడు నో యువర్ కస్టమర్ కింద వారి పాన్ కార్డును అందజేయాలని కేంద్రం ఆదేశించింది. అనంతరం దాన్ని 50వేల రూపాయల కొనుగోళ్లకు కూడా పాన్ కార్డును సమర్పించాల్సిందేనని ప్రకటించింది. ఈ నిబంధన వల్ల బంగారం అమ్మకాలు తగ్గిపోయిందని బంగారం వర్తకులు ఆందోళన చేసిన నేపథ్యంలో కేంద్రం తాత్కాలికంగా ఈ ఉత్తర్వులను ఉపసంహరించుకుంది. కేంద్రం తాజా ఆదేశాలతో దీపావళి పండుగ సందర్భంగా బంగారం విక్రయాలు జోరందుకుంటాయని బంగారం వర్తకులు భావిస్తున్నారు.
newdhilly : mahilalaku kendra prabhutvam subhavaarta velladinchindi. yabhaivela roopaayala viluvagala bangaaru aabharanaalu konugolu chesina vaaru tappanisarigaa paankaardunu samarpinchaalani gatamlo kendram jaarii chesina notification nu upasamharinchukundi. mundugaa rendulakshala roopaayala aabharanaalu konnapudu noo yuvar customer kinda vaari pan kaardunu andajeyaalani kendram aadesinchindi. anantaram daanni 50vela roopaayala konugollaku kuudaa pan kaardunu samarpinchaalsindenani prakatinchindi. ee nibandhana valla bangaram ammakaalu taggipoyindani bangaram vartakulu aandolana chesina nepathyamlo kendram taatkaalikamgaa ee uttarvulanu upasamharinchukundi. kendram taja aadesaalato deepaavali panduga sandarbhamgaa bangaram vikrayaalu jorandukuntaayani bangaram vartakulu bhaavistunnaaru.